**תרגיל מס' 7-חיפוש ממוחשב**

**סיפורו של יוחאי**

**עליך לענות על השאלות בסוף הקטע בדף הפתרון המצורף, תוך שימוש בכללי האזכור האחיד. נא פרט/י את השלבים השונים אשר הובילו אותך לתשובה. בתשובותיך העזר/י באתר נבו ובאתר בית המשפט העליון בלבד.**

יוחאי, כריש נדל"ן, הסתובב בשוק הפשפשים בכדי לקנות פסל יפה שיתאים לכניסה לביתו החדש בקיסריה. מכיוון שיוחאי ואשתו תכננו לבנות את ביתם באווירת הפנג שואי, הגיע יוחאי מצויד בהוראות מאשתו כיצד הפסל אמור להראות בדיוק.

לפתע הבחין יוחאי בפסל אשר תאם להוראות המצויות בידיו באופן מושלם. הוא היה מחודד מלמטה ומעוגל מלמעלה בעל שלוש דפנות ובצבע כסוף, מידותיו התאימו במדויק לגומחה שנמצאת ליד שער הכניסה.

יוחאי שכבר דמיין בראשו כיצד הבית החדש יראה בעזרת הפסל שעוד דקה ירכוש, התחבר בהרמוניה אל הטבע, ותכנן כיצד לנצל את כישורי ההתמקחות שלו בכדי לשכנע את מוכר הפסל למכור לו בזול את הפסל.

להפתעת יוחאי התברר כי המוכר דרש 100 שקלים בלבד. הוא אמר כי זה פסל שקיבל מחבר אמש והוא אישית חושב שהפסל נראה כמו "הסיוט הגרוע ביותר שחווה" ו"הוא מביא לו את הקריזה". לכן הוא מעוניין להיפטר ממנו. יוחאי שילם את הכסף והלך שמח ומרוצה לביתו החדש. כעבור חודשיים קיבל מכתב מעורך הדין יגאל אגמון כי הפסל שרכש הוא בעצם פסלו של הפסל הידוע 'מומו פֶסל' ומחירו האמיתי הוא 1,000,000$. לפיכך הוא מתבקש להשיב את הפסל לאלתר.

יוחאי התקשר לחברו עורך הדין שמתמחה בקניין וביקש ממנו עזרה משפטית בנושא. עורך הדין נדרש לטוס לצפות במשחק בווימבלדון והטיל על המתמחה שלו לבדוק מה ניתן לעשות. את/ה המתמחה של עו"ד.

א.

1. מצא/י את החוק אשר דן בדיני המכר ואזכר/י אותו באזכור אחיד.
2. עורך הדין כתב לך בווטסאפ שיש סעיף "תקנת השוק" והוא אשר יעזור ליוחאי. מהו מספר הסעיף?
3. עורך הדין סיפר ליוחאי כי הצליח בעבר לגרום לבית המשפט העליון לשבת ל**דיון נוסף** במקרה של אישה בשם זהבה כנען, שם היה מקרה הדומה למקרה שלו. מצא/י את פסק הדין ורשום/מי את שמו בציטוט האחיד.
4. מהו הרכב השופטים שדן בעניין כנען?
5. מצא/י בפסק הדין את הציטוט הבא:

"אומר ואתוודה: דברי חבריי הקשו עליי."

באיזה עמוד בפסק הדין מופיע המשפט הנ"ל ומי השופט שאמרו?

1. עורך הדין מצא מאמר של אורי שטרוזמן בנושא תקנת השוק שעוזר למקרה שלנו, באיזה כתב עת מופיע המאמר? [**דגש** – לא להתייחס לתוצאות העוסקות בתקנת השוק במשפט העברי].
2. צטט/י את המשפט הראשון במאמר הנ"ל.

ב. מצא/י פסק דין שבו שמו הפרטי של אחד מבאי כוח הצדדים הוא כשמך.

- אזכר/י את פסק הדין.

- מהו הענף המשפטי בו עוסק פסק הדין?

צרף/י קישור לפסק הדין בנבו. **בהצלחה!**

1. 1) חוק המכר.[[1]](#footnote-1)

**שלבים למציאת פתרון:**

* *כניסה למערכת הנבו.*
* *כניסה לקטגוריה של חקיקה.*
* *חיפוש בשורת החיפוש המהיר אחר המלל "מכר".*
* *מציאת החוק המתאים ביותר לסיטואציה (חוק המכר).*

2) סעיף 34.[[2]](#footnote-2)

**שלבים למציאת פתרון:**

* *פתיחת הקובץ של חוק המכר.*
* *לפי התוכן ענינים חיפוש סעיף "תקנת השוק".*

3) זהבה כנען נגד ממשלת ארצות-הברית.[[3]](#footnote-3)

**שלבים למציאת פתרון:**

* *כניסה למערכת הנבו.*
* *כניסה לקטגוריה של פסיקה.*
* *חיפוש כאשר בסוג ההליך יש לבחור "דנ"א" (דיון אזרחי נוסף) ובצד א לרשום "זהבה כנען".*

4) א' ברק, ש' לוין, ת' אור, מ' חשין, ט' שטרסברג-כהן, י' טירקל, י' אנגלרד.

**שלבים למציאת פתרון:**

* *לאחר שמצאנו את הפס"ד בנבו ניתן לראות כי שמות השופטים הדנים במקרה רשומים בתיאור הפס"ד בנבו.*

5) עמ' 700 , השופט מ' חשין.[[4]](#footnote-4)

**שלבים למציאת פתרון:**

* *כניסה לפס"ד עצמו.*
* *כאשר אנו נמצאים בקובץ של הפס"ד יש ללחוץ Ctrl+F*
* *עולה תיבת חיפוש בה יש לרשום את המלל המבוקש.*
* *באופן אוטומטי נעבור למקום המדויק בו נאמרו הדברים.*

6) 'הפרקליט'.

**שלבים למציאת פתרון:**

* *כניסה למערכת הנבו.*
* *כניסה לקטגוריה של ספרות.*
* *חיפוש כאשר בשם המחבר יש לרשום "אורי שטרוזמן".*
* *מבין כל האפשרויות שעלו לנו ניתן לראות כי ישנו מאמר בשם "תקנות השוק" שהרי הוא קשור למקרה שלנו.*
* *ע"פ הנבו ניתן לראות כי אותו מאמר נכתב בכתב עת בשם "הפרקליט"*

1. "תקנת השוק – ענינה במכר ומישכון של מטלטלין גנובים".[[5]](#footnote-5)

**שלבים למציאת פתרון:**

* *כניסה למאמר של אורי שטרוזמן.*
* *העתקה של המשפט הראשון במאמר.*

1. 1) שילה שרוני נגד שאול שרוני.[[6]](#footnote-6)

**שלבים למציאת פתרון:**

* *כניסה למערכת הנבו.*
* *כניסה לקטגוריה של פסיקה.*
* *בחיפוש יש לרשום "שילה" בצד א.*
* *בתוצאות יש למצוא פס"ד שבו "שילה" הוא השם הפרטי של אחד הצדדים ולא שם המשפחה, בעמוד הראשון של החיפוש ישנו רק פס"ד אחד שעונה על הקטגוריה הזאת.*

2) משפט אזרחי.

**שלבים למציאת פתרון:**

* *ע"פ התיאור בנבו הפס"ד עוסק בדיני ירושה וצוואה, שהם דינים שקשורים למשפט אזרחי.*
* *בנוסף הפס"ד הוא ערעור אזרחי, כלומר הוא חייב להיות קשור למשפט אזרחי.*

3) קישור לפס"ד.[[7]](#footnote-7)

**שלבים למציאת פתרון:**

* *העתקת הקישור להערת שוליים והדבקתו על פי כללי האזכור האחיד.*

1. חוק המכר, התשכ"ח–1968, ס"ח 98. [↑](#footnote-ref-1)
2. ס' 34 לחוק המכר, תשכ"ח–1968. [↑](#footnote-ref-2)
3. דנ"א 2568/97 **כנען נ' ממשלת ארצות-הברית**, פ"ד נז(2) 632, (2003). [↑](#footnote-ref-3)
4. שם, בעמ' 700. [↑](#footnote-ref-4)
5. אורי שטרוזמן "תקנות השוק" **הפרקליט**, לד 353 (תשמ"ב) [↑](#footnote-ref-5)
6. ע"א 1099/90 **שרוני נ' שרוני**, פ"ד מז(4) 785, (1993). [↑](#footnote-ref-6)
7. ע"א 1099/90 **שרוני נ' שרוני**, פ"ד מז(4) 785, (1993) <https://www.nevo.co.il/psika_word/elyon/PADI-NF-4-785-L.pdf> [↑](#footnote-ref-7)